Source: https://www.riigiteataja.ee/akt/106112012001?tegevus=salvesta-link
Timestamp: 2020-04-02 23:18:29+00:00

Document:
Üldarstiabi korraldusega seonduvate sotsiaalministri määruste muutmine – Riigi Teataja
Üldarstiabi korraldusega seonduvate sotsiaalministri määruste muutmine
RT I, 06.11.2012, 1
Vastu võetud 31.10.2012 nr 42
Määrus kehtestatakse tervishoiuteenuste korraldamise seaduse § 8 lõike 61, § 10, § 28 lõike 2, § 34 lõike 1, § 38 lõike 2, § 56 lõike 1 punktide 6 ja 7 ning ravikindlustuse seaduse § 32 alusel.
§ 1. Sotsiaalministri 29. novembri 2001. a määruse nr 112 „Avaliku konkursi kord perearsti nimistu moodustamise õiguse andmiseks” muutmine
Sotsiaalministri 29. novembri 2001. a määruses nr 112 „Avaliku konkursi kord perearsti nimistu moodustamise õiguse andmiseks” tehakse järgmised muudatused:
1) kogu määruse tekstis asendatakse sõna „maavanem” sõnaga „Terviseamet” vastavas käändes;
„(1) Perearsti nimistu (edaspidi nimistu) moodustamise õiguse andmiseks viib Terviseamet tervishoiuteenuste korraldamise seaduse § 8 lõike 46 alusel kehtestatud nimistute piirarvust lähtuvalt läbi avaliku konkursi (edaspidi konkurss):
2) vabanenud nimistule üldarstiabi osutamise korraldamiseks.”;
3) paragrahvi 4 lõikes 4 ja § 5 lõikes 3 asendatakse sõna „maavalitsus” sõnaga „Terviseamet” vastavas käändes;
4) paragrahvi 5 lõige 14 sõnastatakse järgmiselt:
„(14) Terviseamet kinnitab valitud kandidaadile perearsti nimistu vastavalt tervishoiuteenuste korraldamise seaduse § 35 lõikele 2.”.
§ 2. Sotsiaalministri 19. jaanuari 2007. a määruse nr 9 „Kindlustatud isikult tasu maksmise kohustuse Eesti Haigekassa poolt ülevõtmise kord ja tervishoiuteenuse osutajatele makstava tasu arvutamise metoodika” muutmine
Sotsiaalministri 19. jaanuari 2007. a määruse nr 9 „Kindlustatud isikult tasu maksmise kohustuse Eesti Haigekassa poolt ülevõtmise kord ja tervishoiuteenuse osutajatele makstava tasu arvutamise metoodika” § 2 lõige 5 sõnastatakse järgmiselt:
„(5) Kui perearst, kellele on tervishoiuteenuste korraldamise seaduse § 35 lõike 2 alusel kinnitatud nimistu (edaspidi perearst), ületab kalendriaastaks käesoleva määruse § 6 lõigetes 1, 11 või 13 kehtestatud täiendavalt tasustatavateks teenusteks ettenähtud summat, võtab haigekassa nimetatud summat ületavate teenuste eest tasu maksmise kohustuse üle koefitsiendiga 0,3 tervishoiuteenuste loetelus kehtestatud piirhinnast.”.
§ 3. Sotsiaalministri 29. novembri 2001. a määruse nr 116 „Nõuded perearsti tegevuskoha ruumidele, sisseseadele ja aparatuurile” muutmine
Sotsiaalministri 29. novembri 2001. a määruse nr 116 „Nõuded perearsti tegevuskoha ruumidele, sisseseadele ja aparatuurile” § 2 täiendatakse lõikega 51 järgmises sõnastuses:
„(51) Kui perearstil on mitu tegevuskohta, mis asuvad erinevates haldus- või asustusüksustes, kohaldatakse käesoleva paragrahvi lõikes 3 vastuvõtu- ja protseduuriruumile sätestatud nõudeid vähemalt ühele perearsti tegevuskohale. Perearsti teistes tegevuskohtades võib olla ühine vastuvõtu- ja protseduuriruum.”.
§ 4. Sotsiaalministri 6. jaanuari 2010. a määruse nr 2 „Perearsti ja temaga koos töötavate tervishoiutöötajate tööjuhend” muutmine
Sotsiaalministri 6. jaanuari 2010. a määruses nr 2 „Perearsti ja temaga koos töötavate tervishoiutöötajate tööjuhend” tehakse järgmised muudatused:
„(2) Üldarstiabi osutatakse kõigile perearsti nimistusse kantud patsientidele. Teeninduspiirkonnas elavale või ajutiselt viibivale isikule, kes ei kuulu perearsti nimistusse, osutatakse vältimatut abi.”;
„(11) Tervishoiuteenuste korraldamise seaduse § 8 lõike 41 punktis 2 sätestatud piirsuurusega perearsti nimistusse kantud isikutele koos perearstiga üldarstiabi osutav arsti kvalifikatsiooniga tervishoiutöötaja täidab käesolevas määruses sätestatud perearsti ülesandeid perearsti juhtimisel oma pädevuse piires.”.
§ 5. Sotsiaalministri 29. novembri 2001. a määruse nr 111 „Perearsti nimistut puudutavate dokumentide üleandmise kord” muutmine
Sotsiaalministri 29. novembri 2001. a määruse nr 111 „Perearsti nimistut puudutavate dokumentide üleandmise kord” kogu tekstis asendatakse sõna „maavanem” sõnaga „Terviseamet” vastavas käändes.
§ 6. Sotsiaalministri 15. detsembri 2004. a määruse nr 128 „Tervishoiuteenuste kvaliteedi tagamise nõuded” muutmine
Sotsiaalministri 15. detsembri 2004. a määruses nr 128 „Tervishoiuteenuste kvaliteedi tagamise nõuded” tehakse järgmise muudatused:
„(4) Tervishoiuteenuse osutaja peab oma tegevuskohas teatavaks tegema patsiendi õiguse pöörduda tervishoiuteenuse osutamise suhtes tekkinud kaebusega tervishoiutöötajate tegevuse peale tervishoiuteenuse osutaja juhtkonna, haigekassa piirkondliku osakonna või Terviseameti poole ning nende kontaktandmed.”;
2) paragrahvi 7 lõige 5 sõnastatakse järgmiselt:
„(5) Üldarstiabi osutaja töökorraldus peab vastama tervishoiuteenuste korraldamise seaduse § 8 lõike 61 alusel kehtestatud korrale.”.
§ 7. Sotsiaalministri 21. detsembri 2001. a määruse nr 146 „Tervishoiutöötaja registreerimistaotluses esitatavate andmete loetelu” muutmine
Sotsiaalministri 21. detsembri 2001. a määruses nr 146 „Tervishoiutöötaja registreerimistaotluses esitatavate andmete loetelu” tehakse järgmised muudatused:
1) paragrahvi 2 lõike 5 punkt 4 tunnistatakse kehtetuks;
2) määruse lisa asendatakse käesoleva määruse lisaga.
§ 8. Sotsiaalministri 21. juuni 2002. a määruse nr 84 „Tervishoiutöötajate kvalifikatsiooni omandamisele eelneva ja järgneva koolituse õppebaasiks olevate haiglate, üldarstiabi ja eriarstiabi osutavate ettevõtjate loetelu ja õppebaasina tegutsemise kord” muutmine
Sotsiaalministri 21. juuni 2002. a määruse nr 84 „Tervishoiutöötajate kvalifikatsiooni omandamisele eelneva ja järgneva koolituse õppebaasiks olevate haiglate, üldarstiabi ja eriarstiabi osutavate ettevõtjate loetelu ja õppebaasina tegutsemise kord” § 3 tekst sõnastatakse järgmiselt:
„Tervishoiutöötajate kvalifikatsiooni omandamisele eelneva ja järgneva koolituse õppebaaside loetelus on kõik perearsti nimistu alusel tegutsevad perearstid ja tervishoiuteenuste osutajad, kellel on Terviseameti väljastatud tegevusluba.”.

References: § 8
 § 10
 § 28
 § 34
 § 38
 § 56
 § 32

§ 1
 § 8
 § 5
 § 35

§ 2
 § 2
 § 35
 § 6

§ 3
 § 2

§ 4
 § 8

§ 5

§ 6
 § 8

§ 7

§ 8
 § 3